Homenatge al músic d'Alaquàs Mestre Medina
04/09/2003 13:23:00

# Homenatge al músic d'Alaquàs Mestre Medina

*   04/09/2003 13:23:00
*   [Imprimir](#)
*   Compartir
*    https://www.alaquas.org/documento.asp?id\_do=8767

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8767%2F1&title=Ajuntament%20d%27Alaqu%C3%A0s.%20Prensa.Homenatge%20al%20m%C3%BAsic%20d%27Alaqu%C3%A0s%20Mestre%20Medina)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8767/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8767/8767_Form_4.jpg)](https://www.alaquas.org/ficheros/documentos/2003/2/8767/8767_Form_10.jpg "<a href='https://www.alaquas.org/ficheros/documentos/2003/2/8767/8767_Form_10.jpg' target=_blank><i class='fa fa-external-link' aria-hidden='true'></i>.Homenatge al músic d'Alaquàs Mestre Medina</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8767&idioma=1&autotraduce=0)

L'Ajuntament d'Alaquàs i Quaderns d'Investigacó presenten a l'Auditori d'Alaquàs el llibre "El Mestre Medina. Música i Poble"

El dimecres a les 22:30 hores a l'Auditori Nou d'Alaquàs es va retre homenatge al que va ser una persona clau en la història musical d'Alaquàs, José Medina, més conegut com el Mestre Medina. A l'acte van estar presents l'Alcalde d'Alaquàs, Jorge Alarte, el president de l'Associació Amics de la Música, Luís Crespo Ródenas, el president de la Unió Musical d'Alaquàs, Josep Maria Planells, representants de la publicació local Quaderns d'Investigació d'Alaquàs així com els fills i membres de la família del Mestre Medina.

L'acte va començar amb la presentació del llibre "El Mestre Medina. Música i Poble", editat per l'Ajuntament d'Alaquàs i realitzat per membres de la publicació local Quaderns d'Investigació. En la presentació es va destacar el treball i l'esforç realitzat per José Medina al llarg de la seua vida per tal de fomentar la música a la ciutat.

L'Alcalde d'Alaquàs en la seua intervenció va ressaltar la importància d'aquest homenatge "pel dinamisme que vé demostrant la Unió Musical d'Alaquàs i totes les generacions de joves que s'estan incorporant a aquesta entitat". De la mateixa manera, Jorge Alarte va incidir especialment en el llibre "que suposa un reconeixement a totes les generacions de persones anteriors a 1950 que han treballat per aquesta entitat i per la ciutat d'Alaquàs".

A continuació, es va procedir al descobriment d'un bust del Mestre Medina, realitzat per Vicent Pallardó i que ha estat iniciativa de l'associació Amics de la Música, comissió nascuda al sí de la Unió Musical d'Alaquàs.

El Mestre Medina va destacar al llarg de la seua vida per dos trets importants pel que fa a la música al poble. D'una banda, per aconseguir aglutinar tots els músics que hi havia al poble i que estaven dispersos després de la guerra civil. D'altra, perquè va ser també el creador i impulsor de l'Escola d'Educands d'Alaquàs.